###### Notat

|  |  |
| --- | --- |
| **Til:** | **Stavanger bystyre** |
| **Fra:** | **Rådmannen** |
| **Kopi til:** |  |
| **Dato:** | 14.11.2017 |

# HØP 2018-2021, Tilskudd til lag og organisasjoner, endringer i rådmannens budsjettforslag, endelig versjon

Rådmannen er gjort oppmerksom på at Skipper Worse ved en feiltakelse har lagt inn feil beløp i søknadsskjemaet for tilskudd 2018 til «Skipper worse – drift».

I skjemaet ble det lagt kr 2,46 mill. mens det reelle søknadsbeløpet skulle være kr 4,26 mill.

Samtidig har det fra rådmannens side blitt lagt inn feil beløp på «Skipper Worse – middagsdistribusjon», beløpet skulle ha vært kr 0,73 mill. og ikke kr 0,43 mill.

I utarbeidelsen av HØP 2018-2021 har rådmannen tatt utgangspunkt i den gjeldende budsjettrammen som var tiltenkt lag og organisasjoner innenfor oppvekst og levekår og foretatt en fordeling av den gitte budsjettrammen til de lag og organisasjoner som rådmannen ønsket å prioritere.

Når da søknadsbeløpet fra Skipper Worse var betydelig lavere enn tidligere år ble dette beløpet fordelt ut til de prioriterte søkerne og dermed har de aller fleste fått et høyere beløp i rådmannens forslag per 27. oktober sammenlignet med tilskuddsnivået i 2017.

Rådmannen har på bakgrunn av ovennevnte forhold utarbeidet et nytt forslag til tilskuddsbeløp og som da er i alle hovedsak er en videreføring av tilskuddsnivået fra 2017.

Som en del av opptrappingsplanen for rus er tilskudd til lag og organisasjoner økt med kr 1 mill. og disse midlene er fordelt og fremkommer nå mer tydelig i egen kolonne.

Rådmannens forslag endres i tråd med vedlagte tabell og de justerte beløpene er lagt inn i kolonnen helt til høyre.

